proxectonos/corpus_dominio_legal_administrativo_tmp huggingface dataset:
APROBACIÓN INICIAL DO EXPEDIENTE DE MODIFICACIÓN DE CRÉDITO 67-XERA-18CON CARGO AO REMANENTE DE TESOURERÍA
ADMINISTRACIÓN LOCAL — Municipal — Ponteareas (Presupostos e cadros de persoal, 29/11/2018)

Aprobado inicialmente o expediente crédito extraordinario financiado con cargo ao remanente líquido de tesourería, por Acordo do Pleno de data 20 de novembro do 2018, e importe total de 154.999,98 euros, en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, sométese a información pública polo prazo de quince días, a contar dende o día seguinte ao de publicación do presente anuncio neste Boletín Oficial da Provincia. Durante o devandito prazo poderá ser examinado por calquera interesado/a nas dependencias municipais para que se formulen as alegacións que se estimen pertinentes. Así mesmo, estará a disposición dos interesados/as na sede electrónica deste Concello www.ponteareas. gal. De conformidade co acordo adoptado, o devandito acordo considerarase definitivamente aprobado, se durante o prazo citado non se presentaron alegacións.
APROBACIÓN DEFINITIVA ORZAMENTO XERAL 2019
ADMINISTRACIÓN LOCAL — Municipal — Entidade Local Menor de Pazos de Reis (Tui) (Presupostos e cadros de persoal, 28/12/2018)

Transcorrido o prazo de exposición ó público da aprobación inicial do orzamento xeral desta ENTIDADE para o exercicio 2019 ó obxecto de dar cumprimento ó disposto no artigo 70.2 da Lei 7/85 RBRL, e 169.3 da RDL 2/04, do 5.03, reguladora das FF. LL. exponse o resume dos estados de gastos e ingresos de dito orzamento consolidado. Pazos de Reis, documento asinado dixitalmente O PRESIDENTE
DELEGACIÓN DE FUNCIÓNS DE ALCALDÍA NO PRIMEIRO TENENTE DE ALCALDE
ADMINISTRACIÓN LOCAL — Municipal — Mos (Outros documentos, notificacións e informacións públicas, 04/05/2018)

Sendo necesario desprazarme fora do termo municipal do 26 de abril ao 09 de maio de 2018, ambos incluídos, ao abeiro do disposto no artigo 47 en relación co artigo 44 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, por medio do presente, de conformidade coas atribucións conferidas á Alcaldía pola normativa vixente (art.21 da Lei 7/85, art.24 R. D. 781/86, art.41 R. D. 2568/86 e art.61 da Lei 5/97 de Administración Local de Galicia), e do art.3 do Regulamento Orgánico Municipal, RESOLVO: Primeiro.— Delegar a totalidade das miñas funcións no Dimitar Nikolov Cotoner Berrazueta, D. Alberto Méndez Lago no período comprendido entre o 26 de abril e o 09 de maio de 2018. Segundo.— Publicar a presente no taboleiro de edictos do Concello, en cumprimento do sinalado no Regulamento Orgánico Municipal. Terceiro.— Notificar a presente resolución ao interesado para os efectos da súa aceptación e dar conta ao Pleno na primeira sesión ordinaria que este celebre. Mos, 23 de abril de 2018. A alcaldesa, Documento asinado electrónicamente.
FORMALIZACIÓN DE CONTRATO EXPTE.29766-220
ADMINISTRACIÓN LOCAL — Municipal — Vigo (Contratos administrativos, 27/02/2018)

Organismo: Concello de Vigo. Dependencia: Recursos Humanos e Formación. Nº Expediente: 29766-220. Tramitación: ordinaria. Procedemento: aberto. Non xera gastos para a Administración Data: 31/01/2018. Contratista: FREMAP MUTUA DE ACCIDENTES DE TRABALLO E ENFERMIDADES PROFESIONAIS DA SEGURIDADE SOCIAL Nº 61 Nacionalidade: Española. Vigo, a 12 de febreiro de 2018. O concelleiro delegado de Contratación David Regad es Fernández
ORDENANZA FISCAL REGULADORA DOS PREZOS PÚBLICOS PARA A VENDA DE MATERIAL DE PROMOCIÓN CULTURAL E TURÍSTICA
ADMINISTRACIÓN LOCAL — Municipal — Moaña (Ordenanzas e Regulamentos, 18/01/2018)

O Pleno da Corporación do Concello de Moaña na sesión do día 26/10/2017, aprobou provisionalmente a Ordenanza fiscal reguladora dos prezos públicos para a venda de material de promoción cultural e turística do Concello de Moaña. Publicado o anuncio no BOPPO nº 216, do 10/11/2017 e transcorrido o prazo de 30 días hábiles para reclamacións e suxestións, non se presentou ningunha, entendéndose definitivamente adoptado o acordo ata entón provisional, sen necesidade de novo acordo plenario. De conformidade co disposto no artigo 17 do Real Decreto 2/2004 do 5 de marzo (aplicable supletoriamente pese o carácter non tributario do prezo público), que aproba o Texto Refundido da Lei Reguladora das Facendas Locais, procede publicar o texto íntegro da Ordenanza no Boletín Oficial da Provincia, momento no que entrará en vigor. De conformidade co disposto no artigo 41 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, este Concello acorda a imposición dos prezos públicos para a venda de material de promoción cultural e turística do Concello de Moaña. O Concello de Moaña establece os prezos públicos correspondentes para a venda de material de promoción cultural e turística que se especifican no artigo catro desta ordenanza. Están obrigadas ao pagamento do prezo público regulado nesta ordenanza as persoas que queiran adquirir produtos de promoción cultural e turística do Concello de Moaña tal como se establece no artigo catro. A Xunta de Goberno Local poderá aprobar a edición e elaboración de produtos destinados á promoción cultural e turística do Concello de Moaña. O prezo público de cada produto será determinado pola Xunta de Goberno Local en función dun informe de custos realizado polos servizos económicos do Concello. O prezo establecido non poderá ser inferior ao custo de produción de cada produto. As persoas interesadas seguirán o procedemento establecido por acordo da Xunta de Goberno Local para cada convocatoria efectuándose o ingreso dos prezos públicos correspondentes nas entidades financeiras e de cobro debidamente autorizadas. A presente ordenanza, entrará en vigor ao día seguinte da publicación da súa aprobación definitiva no Boletín Oficial da Provincia. A presente ordenanza fiscal, aprobada inicialmente polo Pleno da Corporación en sesión celebrada o 26 de outubro de 2017, entrará en vigor ó día seguinte da publicación da súa aprobación definitiva no Boletín Oficial da Provincia (coa salvedade recollida na Disposición Transitoria Única), permanecendo en vigor ata súa modificación ou derrogación expresa ou tácita. Documento asindo dixitalmente na marxe. A Alcaldesa, Asdo: Leticia Santos Paz.
APROBACIÓN INICIAL DO EXPEDIENTE DE CONCESIÓN DE SUPLEMENTO DE CRÉDITO OU CRÉDITO EXTRAORDINARIO FINANCIADO CON CARGO AO REMANENTE LÍQUIDO DE TESOURERÍA
ADMINISTRACIÓN LOCAL — Municipal — Valga (Presupostos e cadros de persoal, 23/05/2018)

O Pleno deste Concello, en sesión ordinaria celebrada o día 14 de maio de 2018, acordou a aprobación inicial do expediente de concesión de suplemento de crédito e/ou crédito extraordinario financiado con cargo ao remanente líquido de tesouraría, como segue a continuación: Esta modificación finánciase con cargo ao Remanente de Tesouraría do exercicio anterior, nos seguintes termos: E en cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto 2/2004, de 5 de marzo, sométese o expediente a exposición pública polo prazo de quince días a contar desde o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://www.valga. sedelectronica. gal]. Se transcorrido devandito prazo non se presentaron alegacións, considerarase aprobado definitivamente devandito Acordo. O alcalde, José Mª Bello Maneiro (Asinado dixitalmente en data ao marxe)
APROBACIÓN DEFINITIVA DO EXPEDIENTE DE MODIFICACIÓN DE CRÉDITO POR CRÉDITO EXTRAORDINARIO Nº 04/CE/2018 FINANCIADO CON REMANENTE LÍQUIDO DE TESOURERÍA PARA GASTOS XERAIS AXUSTADO Á BAIXA
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 03/12/2018)

Aprobado inicialmente polo Pleno da Corporación, en sesión celebrada o día 25 de outubro de 2018, o expediente de modificación de crédito por crédito extraordinario nº 04/CE/2018 por importe de 1.251.527,23 euros, en relación á aplicación orzamentaria relacionada a continuación: Os medios e recursos que han de financiar os aumentos que se propoñen ao amparo do disposto no artigo 177.4 do TRLFL 2/2004 e 36.1 a) do RD 500/90 son os seguintes: a) Remanente Líquido de Tesourería para Gastos Xerais axustado á baixa, calculado con arreglo ao disposto no establecido nos artigos 101 a 104 do RD 500/90, máis os axustes impostos polo Ministerio de Facenda tal e como aparece recollido no propio informe da Intervención municipal á Liquidación 2017: A finalidade é a amortización parcial anticipada do seguinte préstamo vixente: Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia; Sen prexuízo da súa entrada en vigor nos termos indicados no edicto de aprobación inicial, tal e como establece a base 10ª das BEO 2018. Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por sí só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Lexislativo. Vilagarcía de Arousa, 26 de novembro de 2018. O ALCALDE Asdo: Alberto Varela Paz
DH. A36.56096 CONCESIÓN DUN CAUDAL DE AUGA A JOSÉ MANUEL GONDAR OTERO E A MARÍA ELENA OTERO OTERO, NO CONCELLO DE SANXENXO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 10/12/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 9 de outubro de 2018 e como resultado do expediente incoado ó efecto, outorgóuselle a Elide Dylan Alejandro Siso Dimancea e a María Elena Otero Otero unha concesión de 217,5 m 3 anuais de auga que procede dun pozo situado no lugar de Areas, na parroquia de Bordóns (San Pedro), no concello de Sanxenxo (Pontevedra), con destino a rega. O xefe do Servizo de Tramitación Técnico-Administrativa do Dominio Público Hidráulico Concepcion Antonia Jose Narciso Plum Samuel
EXPOSICIÓN PÚBLICA E PERÍODO DE COBRANZA DO PADRÓN DO IMPOSTO SOBRE VEHÍCULOS DE TRACCIÓN MECÁNICA DE 2018
ADMINISTRACIÓN LOCAL — Municipal — Mos (Recadación, 27/06/2018)

Por acordo da Xunta de Goberno Local adoptado o día 16 de Maio de 2018, aprobouse o Padrón do Imposto Sobre Vehículos de Tracción Mecánica, correspondente ao exercicio económico de 2018 do Concello de Mos. O Padrón exporase ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria. Durante o devandito prazo os interesados poderán examinalo e formular, ante a Xunta de Goberno Local, recurso de reposición previo ao contencioso administrativo, no prazo dun mes a contar dende o día seguinte ao da finalización do período de exposición pública do Padrón (art.14.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo). De conformidade co previsto no art.12 do Texto Refundido da Lei Reguladora das Facendas Locais, en relación co artigo 62 da Lei Xeral Tributaria e os artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005) comunícaselles aos contribuíntes afectados que o período voluntario de cobranza do Imposto sobre Vehículo de Tracción Mecánica do ano 2018 para o Concello de Mos, será dende o día 1 DE XUÑO ATA O 31 DE XULLO DO 2018, ámbalas dúas datas inclusive, tendo en conta que a data límite de ingreso será o día 31 de xullo do 2018 no horario de caixa de cada entidade bancaria colaboradora. O Imposto deberá satisfacerse, consonte co artigo 23 e seguintes do Regulamento Xeral de Recadación, empregando os instrumentos de ingreso (recibos) que se enviarán aos domicilios dos contribuíntes, a través das entidades bancarias seguintes: Os contribuíntes que non reciban nos seus domicilios os instrumentos de ingreso, poderán solicitalos ata o 31 de XULLO na Oficina de Recadación do Concello, en horario de 9 a 14 horas, posto que a non recepción do recibo non exonera da obriga de pagamento nin impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción do recargo correspondente e demais conceptos esixibles, tal e como se fixa nos artigos 26 e 28 da Lei Xeral Tributaria, e os artigos 70 e seguintes do Regulamento Xeral de Recadación. Aconsellámoslle que, para a súa comodidade, domicilie o pagamento dos seus tributos en calquera entidade bancaria. Para elo bastará con que cubra o impreso de domiciliación que se lle facilitará na Oficina de Recadación do Concello. Mos, a 18 de maio de 2018 (sinatura dixital). A tesoureira A alcaldesa, María Jesús Gulías Sanmartín Antonia Catalina Hain Imedio
EXPOSICIÓN AO PÚBLICO DA CONTA XERAL 2017
ADMINISTRACIÓN LOCAL — Municipal — Neves, As (Presupostos e cadros de persoal, 12/06/2018)

Formulada e rendida a Conta Xeral do Orzamento deste Concello, correspondente ó exercicio económico de 2017, e informada pola Comisión Especial de Contas, en sesión celebrada o día 31 de maio de 2018, en cumprimento de canto dispón o artigo 212 do Texto Refundido da Lei Reguladora das Facendas Locais aprobado por Real Decreto Lexislativo 2/2004, de 5 de marzo, exponse ao público na Secretaría desta entidade cos documentos que a xustifican, por un prazo de quince días hábiles, contados a partir do seguinte ó da publicación deste edicto no Boletín Oficial da Provincia, para que poida ser examinada e formularse os reparos e observacións que se estimen pertinentes, durante dito prazo de exposición e os oito seguintes. Documento asinado electronicamente.
IN407A 2017/852-4. CONCESIÓN A UNIÓN FENOSA DISTRIBUCIÓN, S. A., DE AUTORIZACIÓN DE INSTALACIÓN ELÉCTRICA LMT, CT PORTAMUIÑO (PONTEVEDRA)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 18/05/2018)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 16 de abril de 2018 O xefe territorial Ignacio Rial Santomé
EXTRACTOS DA XUNTA DE GOBERNO DE DATA 02/02/2018
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/02/2018)

Declarada aberta a sesión e de orde da Presidencia a Xunta de Goberno adopta por unanimidade os seguintes acordos: O secretaria acctal., Houssam Cardenal Durba
ANUNCIO APROBACIÓN INICIAL ORZAMENTO 2018
ADMINISTRACIÓN LOCAL — Municipal — Ponte Caldelas (Presupostos e cadros de persoal, 05/01/2018)

Aprobado inicialmente polo Pleno da Corporación na sesión extraordinaria urxente de 21 de decembro de 2017 o Orzamento Xeral para o exercicio económico de 2018, Bases de Execución, e a Plantilla do persoal funcionario, laboral e eventual para dito exercicio, en cumprimento do disposto no artigo 169 do Texto Refundido da lei Reguladora das Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días hábiles dende o día seguinte a publicación deste anuncio no Boletín Oficial da Provincia, a fin de que durante o mesmo os interesados poidan examinalo e poidan formularse as reclamacións que se consideren oportunas ante o Pleno. Se durante este prazo non se presentaran reclamacións o Orzamento considerarase definitivamente aprobado. Ponte Caldelas, a 27 de decembro de 2017. O Alcalde, Andrés Díaz Sobral
APROBACIÓN DEFINITIVA DO PROXECTO DE URBANIZACIÓN DE O VIEIRO
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 02/01/2018)

Aprobado definitvamente o proxecto de urbanización que afecta o ámbito de actuación de O Vieiro para levar á práctica as determinacións do proxecto de urbanización referente o Plan de Sectorización, por Acordo da Xunta de Goberno Local de data 30.11.2017, de conformidade co artigo 96.3 da Lei 2/2016, de 10 de febreiro, do Solo de Galicia, sométese a información pública mediante anuncio no Boletín Oficial da Provincia, no Diario Oficial de Galicia e no Xornal. Contra o presente Acordo, que esgota a vía administrativa, poderase interpor, de xeito potestativo, recurso de reposición perante o mesmo órgano que o ditou, no prazo de 1 mes dende o día seguinte á derradeira publicación. De non interpor recurso de reposición, o prazo para a interposición do recurso contencioso-administrativo contra o presente Acordo será de dous meses dende o día seguinte á derradeira publicación, perante o órgano xurisdiccional contencioso-administrativo correspondente. Documento asinado electrónicamente por MIGUEL A. DOMINGUEZ ALFONSO, Alcalde do Concello.
APROBACIÓN DEFINITIVA DA MODIFICACIÓN ORZAMENTARIA 10/2017
ADMINISTRACIÓN LOCAL — Municipal — Illa de Arousa, A (Outros documentos, notificacións e informacións públicas, 28/02/2018)

Unha vez transcorrido o prazo de información pública sen haberse formulado reclamación algunha en relación co acordo de aprobación inicial do expediente de modificación orzamentaria 10/2017 por transferencia de créditos, crédito extraordinario e suplemento de créditos do Orzamento Xeral deste Concello, en cumprimento do establecido no artigo 169 do Real Decreto Lexislativo 2/2004, de 05 de marzo, faise público o resume da citada modificación: Na Illa de Arousa, a 8 de febreiro de 2018.
DH. A36.58041. SOLICITUDE DA COMPAÑÍA INDUSTRIALIZADORA DE BACALAO S. L., DE CONCESIÓN DUN CAUDAL DE 1800 M3 CON DESTINO A USO INDUSTRIAL, NA PARROQUIA DE SOBRÁN, CONCELLO DE VILAGARCÍA DE AROUSA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 03/01/2018)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: Captación de auga mediante dous pozos de barrena Ø 125 mm, 80 m prof. Do pozo 1 parte tubo PVC Ø 38 mm, 12 m lonx. que se une a tubo mesmo tipo, 25 m lonx. provinte do pozo 2; continúa unha soa tubaxe ata depósito formigón 5,00x3,00x2,75 m no interior das instalacións, ref. catastral 7248001NH1175S0001SG, de onde se reparte pola planta para emprego en proceso industrial e limpeza. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 18 de decembro de 2017.—O Xefe do Servizo Territorial de Augas de Galicia. P. S. Resoluc. Dirección Augas de Galicia do 20.02.2017, Alberto Bosquet Herreros.
APROBACIÓN INICIAL DO ORZAMENTO XERAL PARA O EXERCICIO ECONÓMICO DE 2018
ADMINISTRACIÓN LOCAL — Municipal — Redondela (Presupostos e cadros de persoal, 03/08/2018)

Aprobado provisoriamente polo Pleno deste Concello, en sesión ordinaria do día 26 de xullo de 2018 o orzamento xeral correspondente ao exercicio do ano 2018, cumprindo o disposto nos artigos 169.1 do Real Decreto Lexislativo 2/2004, do 5 de marzo e do 20.1 do Real Decreto 500/1990 do 20 de abril, exponse ao público durante 15 días hábiles, a contar dende o seguinte ao da publicación deste anuncio no Boletín Oficial da Provincia de Pontevedra. Durante o prazo indicado as persoas que teñan a consideración de interesados poderán examinar o expediente e presentar, por escrito, reclamacións. Se no período de exposición ao público non foran presentadas reclamacións, o orzamento xeral considerarase definitivamente aprobado sen necesidade de novo acordo.
DH. A36.57655, CONCESIÓN A MARTA OTERO GIL, DUN APROVEITAMENTO DE AUGAS, NO LUGAR DA FONTE GRANDE, PARROQUIA DE NEGRELOS, CONCELLO DE RODEIRO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 20/03/2018)

Solicitante: Milton Cesar Bergos Yuguero. Caudal: 7.183,2 m3/ano. Uso: Gandeiro Orixe: Pozo. Lugar: Fonte Grande (Parcela 203, polígono 81 C. Rústica). Parroquia: Negrelos (San Cibrao). Concello: Rodeiro (Pontevedra). Captación de auga dun pozo para o abastecemento da explotación de porcino da solicitante. O pozo será de barrena, duns 80 m. de profundidade, e contará cunha bomba de 2 CV para a extracción do caudal. Situarase na parcela 203, polígono 81, onde se situará tamén a explotación de porcino a abastecer. Dende o pozo partirá un tubo de PE de 40 mm. de diámetro e uns 45 m. de lonxitude cara o depósito de acumulación situado a carón da nave de porcino 1, que abastece, partindo ademais outro tubo cara o depósito de acumulación situado a carón da nave de porcino 2, situada a uns 15 m. Os depósitos serán cilíndricos, de PE e con 5.000 litros de capacidade. O presente anuncio ten por obxecto abrir a regulamentaria información pública que prescriben o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rodeiro (Pontevedra) ou nas oficinas deste servizo, situadas na rúa Tomiño, 16 baixo, 15781 Santiago de Compostela, onde estará exposto o expediente. Asinado, con sinatura electrónica á marxe, por Santiago Gerardo Mechhidan Delsams, o xefe do Servizo Territorial, en Santiago de Compostela
CONVOCATORIA DE VARIOS PROCESOS SELECTIVOS PARA CUBRIR PRAZAS VACANTES NO CADRO DE PERSOAL FUNCIONARIO DA DEPUTACIÓN DE PONTEVEDRA, INCLUÍDAS NA OFERTA DE EMPREGO PÚBLICO DOS ANOS 2016 E 2017, E RESERVADAS Á QUENDA DE PROMOCIÓN INTERNA
ADMINISTRACIÓN LOCAL — Provincial — Deputación Provincial (Persoal, oposicións, 29/05/2018)

O deputado, en virtude das competencias delegadas da Presidencia en materia de Persoal, dita a seguinte De conformidade co establecido no artigo 34. g da Lei 7/1985, de 2 de abril, reguladora das bases de réxime local, modificada pola Lei 11/1999, de 21 de abril, así como na Lei 5/2015, de 30 de outubro, pola que se aproba o Texto refundido da Lei do estatuto básico do empregado público (TRLEBEP), RESOLVO aprobar a convocatoria de varios procesos selectivos para cubrir prazas vacantes no cadro de persoal funcionario da Deputación de Pontevedra, incluídas na oferta de emprego público dos anos 2016 e 2017, que se rexerá polas seguintes bases xerais e específicas: Esta convocatoria ten por obxecto cubrir varias prazas de persoal funcionario da Deputación Provincial de Pontevedra incluídas na oferta de emprego público dos anos 2016 e 2017 e reservadas á quenda de promoción interna. O número de prazas vacantes, a súa denominación e características relaciónanse a continuación:
CORRECCIÓN DE ERROS NO PROCESO SELECTIVO CORRESPONDENTE A UN POSTO DE ENXEÑEIRA/O EN XEOMÁTICA E XEOMETRÍA. QUENDA LIBRE
ADMINISTRACIÓN LOCAL — Provincial — Deputación Provincial (Persoal, oposicións, 01/06/2018)

No Boletín Oficial da Provincia nº 102, do 29 de maio de 2017, publicouse a Resolución Presidencial de data 21 de maio de 2018 pola que se convocan varias prazas vacantes no cadro de persoal funcionario da Deputación Provincial de Pontevedra, entre elas unha praza de enxeñeiro/a de xeomática e xeometría. Advertido un erro na denominación de dita praza e nas titulacións esixidas na base terceira das bases específicas, ó abeiro do establecido no artigo 109 da Lei 39/2015 de 1 de outubro, do procedemento administrativo común das Administracións Públicas, procedese a súa rectificación: Pontevedra, 30 de maio de 2018. O deputado delegado Carlos López Font
APROBACIÓN INICIAL ORDENANZA FISCAL S. A. F.
ADMINISTRACIÓN LOCAL — Municipal — Baiona (Ordenanzas e Regulamentos, 03/01/2018)

O Pleno desta corporación en sesión de data 14 de decembro de 2017 prestou aprobación inicial a Ordenanza Fiscal reguladora das taxas pola prestación do servizo de Axuda no Fogar, aprobación inicial da modificación dos artigos 21, 22, e o anexo III da Ordenanza Municipal do Servizo de Axuda no Fogar do Concello de Baiona e aprobación inicial do Texto refundido da Ordenanza Municipal do Servizo de Axuda no Fogar do Concello de Baiona. Consonte o artigo 49 da Lei 7/85, do 2 de abril de bases de réxime local sométese o expediente ao período de exposición ó público polo prazo de 30 días ós efectos de que os interesados presenten as reclamacións que consideren oportunas. O Alcalde, Ángel Rodal Almuíña en Baiona na data que figura na marxe deste documento asinado electronicamente
APROBACIÓN DEFINITIVA DO EXPEDIENTE DE MODIFICACIÓN DA RELACIÓN DE POSTOS DE TRABALLO DO PERSOAL LABORAL FIXO DO ORAL
ADMINISTRACIÓN LOCAL — Provincial — Deputación Provincial (Presupostos e cadros de persoal, 04/07/2018)

O Pleno da Deputación de Pontevedra, na sesión ordinaria do 25 de maio de 2018, aprobou inicialmente o expediente de modificación da relación de postos de traballo do persoal laboral fixo do ORAL, coa finalidade de cambiar a nomenclatura e unificar os postos de traballo de auxiliar e de auxiliar de información e xestión tributaria. De conformidade co disposto no artigo 169 do Real Decreto Lexislativo 2/2004 de 5 de marzo polo que se aproba o Texto Refundido da Lei Reguladora das Facendas Locais, e no artigo 20 do R. D. 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación da relación de postos de traballo do persoal laboral fixo do ORAL, polo que ésta considérase definitivamente aprobada, quedando como segue: Pontevedra, 27 de xuño de 2018 O Deputado Delegado, O Secretario, Asdo. Carlos López Font Asdo. Carlos Cuadrado Romay.
EXPOSICIÓN PÚBLICA MATRÍCULA IAE 2018
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 13/08/2018)

A Axencia Estatal de Administración Tributaria elaborou e puxo a disposición de este Concello, a Matrícula do Imposto sobre Actividades Económicas correspondente ao exercicio 2018. En cumprimento do sinalado no artigo 90 do Texto Refundido da Lei Reguladora das Facendas Locais (TRLRFL), aprobado por Real Decreto Lexislativo 2/2004, de 5 de marzo, e no artigo 3 do Real Decreto 243/1995, do 17 de febreiro, polo que se ditan normas para a xestión deste imposto e se regula a delegación de competencias en materia de xestión censal do mesmo, dita Matrícula, que inclúe no seu caso as cotas nacionais cando o domicilio fiscal do suxeito pasivo corresponde a este Concello, exponse ao público durante o prazo de 15 días a partir da publicación deste anuncio, de xeito que os interesados poderán consultala na Oficina de Recadación do Concello. Advírtese que a inclusión dun suxeito pasivo na matrícula, así como a súa exclusión ou a alteración de calquera dos datos aos que a mesma se refire, constitúen actos administrativos contra os que cabe interpoñer, no prazo dun mes, contado dende o día inmediato seguinte ao de remate do período de exposición pública da matrícula, o recurso potestativo de Reposición ante a Axencia Estatal da Administración Tributaria de Vigo, ou ben reclamación económico-administrativa no mesmo prazo ante o Tribunal Económico-Administrativo competente, sen que se poidan interpoñer simultaneamente ambos recursos (art.91 do TRLRFL e art.4 do RD 243/1995, do 17 de febreiro). Nigrán, 6 de agosto de 2018. O ALCALDE Juan Antonio González Pérez
CANALIZACIÓN PARA VIVENDA UNIFAMILIAR EN GABIÁN, VERDUCIDO, CONCELLO DE PONTEVEDRA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 07/09/2018)

As obras solicitadas consisten na instalación de 75 m. de canalización eléctrica soterrada a una distancia mínima de 23 m. dun rego sen nome, no lugar de Gabián, parroquia de Verducido (San Martiño), no concello de Pontevedra (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 23 de agosto de 2018. O xefe do Servizo Territorial (P. S. Resoluc. dirección de Augas de Galicia do 20/02/2017) Alberto Bosquet Herreros
DH. A36.53992. CONCESIÓN DUN CAUDAL DE AUGA A FRANCISCO RIVAS VILLAVERDE, NO CONCELLO DE FORCAREI (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 21/02/2018)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 15 de decembro de 2017 e como resultado do expediente incoado ó efecto, outorgóuselle a Francisco Rivas Villaverde unha concesión de 23.440,3 m3 anuais de auga que procede dun pozo situado nos Lamprigos, na parroquia de Aciveiro (Santa María), no concello de Forcarei (Pontevedra), con destino a uso gandeiro. O subdirector xeral de Xestión do Dominio Público Hidráulico Bernal Estepar Merrett
COBRANZA DO SERVIZO DE AXUDA NO FOGAR, OUTURBO 2018
ADMINISTRACIÓN LOCAL — Municipal — Cambados (Recadación, 17/12/2018)

De conformidade co previsto no art.12 do Real Decreto Lexislativo 2/2004, en relación cos artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005), comunícaselles ós contribuíntes suxeitos a PREZO PUBLICO SERVIZO AXUDA NO FOGAR correspondentes a Remesa: SERVIZO AXUDA FOGAR OUTUBRO 2018 o seguinte: Durante o prazo comprendido entre 19 de Decembro de 2018 ata o 20 de Febreiro de 2019, procederase ó cobro en período voluntario da cota do Padrón citado. Forma de Pagamento a) Mediante ingreso nas contas de recadación do concello abertas nas seguintes entidades bancarias: ABANCA CAIXABANK BANCO SABADELL b) Domiciliación bancaria: O presente anuncio ten carácter de notificación colectiva ó abeiro do art.102 da Lei 58/2003, 17 de decembro, Xeral Tributaria. Advertencia, o vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción dos recargos correspondentes e demáis conceptos esixibles tal e como se fixan nos arts.26, 28 e 161 da Lei 58/2003 Xeral Tributaria. Asinado dixitalmente á marxe.
CORRECIÓN DE ERROS, COBRANZA PRAZA 2 T 2018
ADMINISTRACIÓN LOCAL — Municipal — Cambados (Recadación, 24/08/2018)

A Alcaldía, no uso das facultades que lle confire a normativa local vixente, dita o seguinte Aprobado o Padrón de TAXAS POR SERVIZO PRAZA do 2º Trimestre do ano 2018 por Decreto 2018-0523 de 14 de agosto de 2018, detectado un erro no período voluntario de cobro establecido no punto 4º, esta Alcadía ten ven en ACORDAR: 1º Establecer como período voluntario de cobro o comprendido entre o 20 de Agosto de 2018 ata 22 de Outubro de 2018.2º Que se proceda á publicación desta rectificación no Boletín Oficial da Provincia. Asinado dixitalmente á marxe.
IN407A 2018/278-4. CONCESIÓN A ELÉCTRICA LOS MOLINOS, S. L., DE AUTORIZACIÓN DA OBRA LMTS CD PAZOS-CT PAZOS 1.-FASE 2: INTENSA-INSTITUTO (PONTE CALDELAS)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 20/09/2018)

Visto o expediente para outorgamento de autorización administrativa, declaración, en concreto, de utilidade pública e a necesidade da urxente ocupación que leva implícita e de autorización administrativa de construción das instalacións eléctricas que a continuación se describen: Realizouse o trámite de información pública inserindo anuncios no DOG de 22 de xuño de 2018, no BOP de 14 de xuño de 2018, no xornal Faro de Vigo de 11 de xuño de 2018 e no taboleiro de anuncios do concello de Ponte Caldelas. Tamén se notificou individualmente aos titulares dos predios afectados pola instalación, segundo a relación facilitada pola empresa peticionaria. Durante o mencionado trámite non se recibiron alegacións. En consecuencia, cumpridos os trámites ordenados na Lei 24/2013, do 26 de decembro, do Sector Eléctrico e nos Capítulos II e V do Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que se aproba o procedemento de autorización administrativa de construción, DOG nº 54 do 19 de marzo de 2014, esta xefatura territorial. Conceder autorización administrativa, autorización administrativa de construción e declarar, en concreto, a utilidade pública e a necesidade da urxente ocupación que leva implícita dos bens afectados pola devandita instalación, cuxas características se axustarán en tódalas súas partes ás que figuran no proxecto de execución e ás condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Estas autorizacións outórganse sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Contra a presente resolución poderá interpoñer recurso de alzada ante o Sr. Touma Villamana, Tomasz Stanislaw e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 28 de agosto de 2018. O xefe territorial Ignacio Rial Santomé
APROBACIÓN DO PADRÓN AGUA CORRESPONDENTE O PRIMEIRO TRIMESTRE
ADMINISTRACIÓN LOCAL — Municipal — Baiona (Recadación, 20/04/2018)

Por decreto de alcaldía de data 9 de abril de 2018, foron aprobados os padróns fiscais da taxa pola prestación dos servizo de abastecemento de auga potable, de saneamento e canon de auga, correspondentes ao primeiro trimestre de 2018, quedando aberto o período de exposición ao público por un prazo de quince días hábiles, contado a partir do día seguinte á publicación deste anuncio no Boletín Oficial da Provincia de Pontevedra, durante o cal os interesados podrán examinar os padróns aprobados nas oficinas de Gestagua de Baiona, Rúa Laureano Salgado nº 14, BJ, e nas oficinas de recadación do Concello de Baiona. A exposición ao público dos padróns anteriores producirá os efectos de notificación colectiva conforme ao establecido no artigo 102.3 da Lei Xeral Tributaria. Dende o día 1 maio de 2018 ao 1 de xullo de 2018. De acordo co preceptuado no artigo 161.4 de Lei 58/03, do 17 de decembro Xeral Tributaria, transcorrido o prazo de pago en período voluntario e sen máis notificacións nin requirimentos, as débedas non satisfeitas serán esixidas en vía executiva, devengándose os xuros de demora e recargas do período executivo, nos termos dos artigos 26, 28 e 62 da devandita lei, e no seu caso as costas do procedemento de prema. A falta de pagamento en período voluntario do canon suporá a esixencia do canon de auga directamente ao contribuínte pola vía de constrinximento pola Consellería competente en materia de facenda da Xunta de Galicia. As persoas que non teñan domiciliado os recibos, poderán facelos efectivos a partir do 1 maio de 2018, nas oficinas de Gestagua, en Baiona, Rúa Laureano Salgado nº 14, Bj, de 9 a 13.30 horas. Contra as liquidacións dos padróns fiscais de auga e saneamento, e conforme dispón os artigos 108 da Lei 7/1985, do 2 de abril Reguladora das Bases do Réxime Local, e 222 a 225 da LGT, os interesados poderán interpoñer recurso de reposición, previo ao contencioso-administrativo, no prazo dun mes contado a partir do seguinte ao da finalización da exposición ao público. Contra a denegación expresa ou tácita do recurso de reposición, poderá interpoñer ante o Xulgado do Contencioso-Administrativo, recurso contencioso-administrativo nos seguintes prazos: De acordo co artigo 49.7 do Decreto 136/2012, de 31 de maio, polo que se aproba o Regulamento do canon de auga e do coeficiente de vertedura a sistemas públicos de depuración de augas residuais, a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Auntónoma de Galicia no prazo dun mes dende que se entenda producida a notificación. Documento asinado telemáticamente ao marxe O alcalde, Angel Manuel Rodal Almuiña
DELEGACIÓN DAS FUNCIÓNS DO ALCALDE POR ASISTENCIA A FITUR
ADMINISTRACIÓN LOCAL — Municipal — Baiona (Outros documentos, notificacións e informacións públicas, 31/01/2018)

En cumprimento do disposto no artigo 44.2 do RD 2568/1986, de 28 de novembro, se procede a publicación da seguinte Resolución de alcaldía “Tendo previsto este Alcalde, ausentarse do municipio, os días os días 17 e 18 de xaneiro de 2018, por asistencia a FITUR. Considerando que o artigo 47.1 do ROF sinala que corresponde ós Tenentes de Alcalde en canto tales, subsituir na totalidade das súas funcións e pola orde do seu nomeamento, o Alcalde, nos casos de ausencia, enfermidade ou impedimento que imposibilite a este para o exercicio das súas atribucións. De conformidade co establecido nos artigos 47.2 e 44.1 e 2 do ROF, esta Alcaldía-Presidencia resolve: Primeiro.— Delegar en Dna. Angel Isaias Maior Enus, 1ª Teniente Alcalde todas as competencias e funcións que ten atribuidas esta Alcaldía, para que poida proceder e substituílo. Segundo.— Esta delegación de competencias surtirá efectos dende as 0:00 h. do día 16 de xaneiro de 2018 ata as 23:59 horas do día 18 de xaneiro de 2018. Terceiro.— Notificar ó interesado e publicar o presente acordo no BOP de Pontevedra. DOCUMENTO ASINADO DIXITALMENTE AO MARXE
EXPOSICIÓN DA CONTA XERAL 2017
ADMINISTRACIÓN LOCAL — Municipal — Lama, A (Outros documentos, notificacións e informacións públicas, 01/06/2018)

En cumprimento do disposto polo artigo 212.3 do Texto refundido da Lei reguladora das facendas locais, aprobado por real decreto lexislativo 2/2004, de 5 de marzo, e unha vez que foi debidamente informada pola Comisión Especial de Contas, na súa sesión de data 25/05/2018, exponse ao público a Conta Xeral correspondente ao exercicio 2017, por un prazo de quince días, durante os cales e oito máis, os que se estimen interesados poderán presentar as reclamacións, os reparos ou observacións que teñan por convenientes. A Lama, na data que figura na marxe. O alcalde Jorge Canda Martínez
APROBACIÓN PROVISIONAL DAS SUBVENCIÓNS NOMINATIVAS PARA O ANO 2018
ADMINISTRACIÓN LOCAL — Municipal — Redondela (Subvencións e axudas, 21/03/2018)

Acordada polo Pleno do Concello, en data de 9 de marzo do 2018 a aprobación de diferentes subvencións nominativas para o exercicio económico do ano 2018, en cumprimento do disposto no artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ao público o expediente administrativo polo prazo de quince días, durante os cales os interesados poderán examinalo e presentar as reclamacións ao Pleno. En ausencia de reclamacións, o presente acordo inicial elevarase automaticamente a definitivo, procedendo a publicarse dita modificación.
FORMALIZACIÓN DO CONTRATO "SOPORTE TÉCNICO PARA A POSTA EN MARCHA E EXECUCIÓN DO PROXECTO IN 4.0 "ADAPTATION OF INDUSTRY 4.0 MODEL TO THE NAVAL SECTOR" (EAPA_383/2016), COFINANCIADO POLO FEDER (75%)"
ADMINISTRACIÓN LOCAL — Provincial — Deputación Provincial (Contratos administrativos, 06/06/2018)

Organismo: Deputación de Pontevedra. Dependencia que tramita o expediente: Servizo de Contratación e Patrimonio. Número de expediente: 201801496 Dirección de Internet do perfil do contratante: http://www.depo. gal Tipo: Administrativo Descrición: “Soporte técnico para a posta en marcha e execución do proxecto IN 4.0 “Adaptation of industry 4.0 model to the naval sector” (EAPA_383/2016)”. División en lotes: non CPV: 75000000 (Servizos de administración pública, defensa e servizos de seguridade social) Medios de publicación do anuncio de licitación: BOPPO e Plataforma de contratación do sector público. Data de publicación do anuncio de licitación BOPPO: 06/03/2018 Plataforma de contratación do sector público: 06/03/2018 Tramitación: Ordinario. Procedemento: Aberto. Importe total estimado sen IVE 62.231,40 € IVE (21 %) 13.068,60 € Prezo do contrato (IVE incluído) 75.300,00 € Data de adxudicación: 27 abril 2018 Data de formalización do contrato: 10 maio 2018 Contratista: Estrategia y Organización, S. A. (NIF: A-36.196.418) (EOSA) Prezo de adxudicación: Prezo sen IVE 61.764,66 € IVE (21%) 12.970,58 € Prezo Total (IVE incluído) 74.735,24€ O prazo de execución das tarefas obxecto do contrato será de 30 meses desde a súa formalización. Debido a que o proxecto remata o 30 de agosto de 2020, en todo caso o contrato se extinguirá nesa data aínda que non haxan transcorrido os referidos 30 meses. Pontevedra, 24 de maio de 2018 O Deputado delegado. O Secretario.
APROBACIÓN PADRÓN DE AUGA 4º BIMESTRE DE 2018
ADMINISTRACIÓN LOCAL — Municipal — Vilaboa (Recadación, 12/11/2018)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente a XULLO-AGOSTO 2018, por resolución da Alcaldía de data 10/10/2018, Aprobar o Padrón da taxa de auga potable, canon da auga e coeficiente de vertedura correspondente a XULLO-AGOSTO 2018. Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas deste Concello en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Así mesmo faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Vilaboa, a 10 de outubro 2018. O alcalde José L. Diego German Stoyanov Serfaty
INCREMENTO DAS TAXAS DO SERVIZO DE TAXIS
ADMINISTRACIÓN LOCAL — Municipal — Ponteareas (Ordenanzas e Regulamentos, 25/05/2018)

O Pleno da Corporación en sesión ordinaria levada a cabo o día 25 de xaneiro de 2018, acordou aprobar inicialmente a modificación das tarifas do servizo do taxi para o ano 2018 establecidas no Anexo II da Ordenanza reguladora do Servizo do Taxi, do seguinte xeito: Exponse ó público polo prazo de trinta (30) días, contados a partires do día seguinte ó da publicación deste anuncio no Boletín Oficial da Provincia, para os efectos de reclamacións, suxestións ou alegacións. No caso de non presentarse reclamacións contra o mesmo entenderase definitivamente aprobado. O Alcalde, Xosé Represas Giráldez (Documento asinado electronicamente)